Správa zo zahraničnej pracovnej cesty - osnova
1.  Účastník ZPC:
Miroslava Klempová, Mgr.
Ministerstvo školstva, vedy, výskumu a športu SR
Pracovisko Stromová 9, 813 30 Bratislava
Štátny radca, Odbor celoživotného vzdelávania
Jazyky: angličtina C1, nemčina B2

2.  Zahraničná pracovná cesta:
Holandsko, Haag 27.-29. apríl 2016
Európska Komisia - DG Employment, Social Affairs and Inclusion; Skills; Skills and qualifications - B-1049 Brusel, Belgicko
Účasť na Peer Learning Fóre k identifikácií zručností a kompetencií utečencov
Cesta bola refundovaná EK

3.  Rámcový program pobytu:
28.4.2016 08:30 – 17:15
29.4.2016 09:00 – 13:00
Budova Social and Economic Council of the Netherlands, Bezuidenhoutseweg 60, 2594 AW Haag

4.  Stručný priebeh rokovaní, resp.  študijného pobytu:
28.4. 08:30 – 17:15
•	Privítanie
•	Konceptuálne a praktické výzvy v problematike
•	Prístupy jednotlivých krajín: Švédske programy pre azylantov
•	Diskusia v skupine – ako identifikovať zručnosti a kompetencie u azylantov?
•	Raport z diskusií
•	Prístup jednotlivých krajín: Uznávanie zručností azylantov na úrovni školy s dôrazom na odborné vzdelávanie a prípravu až po trh práce v Nemecku
•	Prístupy jednotlivých krajín: Identifikácia a dokumentácia profesijných zručností nadobudnutých skúsenosťami (Nemecko)
•	Prístupy jednotlivých krajín: Overovanie dokumentácie o vzdelaní – Holandsko
•	Prístupy jednotlivých krajín: Príklady spolupráce na juhu Holandska
•	Diskusia v skupine – ako overiť zručnosti nadobudnuté v neformálnom a informálnom vzdelávacom prostredí? Ako to certifikovať? Kto by mal byť kľúčovým hráčom v tomto procese?
•	Raport z diskusií
29.4. 09:00 – 13:00
•	Uznávanie akademických dokumentov azylantom (Európska komisia)
•	Európsky nástroj pre identifikáciu a dokumentáciu zručností azylantov (Európska komisia)
•	Diskusia v skupine – návrhy praktických spôsobov pomoci pri identifikácií a dokumentovaní zručností a kompetencií azylantov
•	Raport z diskusií
•	Závery a zhrnutie informácií

5.  Odporúčané závery:
Stretnutie malo za primárny cieľ informovať o tom, ako sa v tejto problematike postupuje vo vybraných členských štátoch. V rámci diskusie bol vytvorený priestor na výmenu skúseností a odbornými rozhovormi sa navrhovali procesy, ktoré by mohli byť účinné na európskej úrovni.
Záverom z pracovnej cesty je dôraz na to, aby Slovensko sledovalo dianie v tejto oblasti a to nie len kvôli nadchádzajúcemu predsedníctvu, ale hlavne kvôli podstatnej výmene informácií a posilňovaniu vzťahov medzi členskými krajinami. Úlohy zo stretnutia nevyplynuli.

6.   Prehľad prinesenej dokumentácie a miesto jej uloženia
	Z PLA bola prinesená doplnková literatúra a elektronické prezentácie. Všetko je dostupné u Mgr. Klempovej v kancelárii č. 350 na Stromovej č. 9. Oficiálne závery z PLA ešte zaslané neboli.

7.   Osobitne vyhodnotený očakávaný prínos ZPC
	Podujatia splnilo svoj účel – Slovensko posilnilo vzťahy s ostatnými členskými krajinami v tejto problematike a účastníčka priniesla cenné poznatky z príkladov dobrej praxe práce s azylantmi, ktoré je možné zdieľať s ďalšími partnermi v tejto oblasti na Slovensku.

8.    Spôsob zverejnenia výsledkov ZPC, prenos získaných informácií
-

Súhlasím so zverejnením správy na internete - áno

Správu vypracoval: Mgr. Miroslava Klempová
Dátum: 3.5.2016
Správu schválil:  Mgr. Monika Korkošová
 
Poznámka:
Správu zo ZPC je potrebné vypracovať do desiatich dní od jej ukončenia a v papierovej aj elektronickej forme (rtf. formát) predložiť sekcii medzinárodnej spolupráce a európskych záležitostí MŠVVaŠ SR.